Publication: Magyar Közlöny
Issue: MK-2000-12 (Year: 2000, Number: 12)
Era: 1990-2004
Section: a 16/2000. (II. 11.) Korm. rendelethez
Paragraph Index: 274

1. A közlekedésépítés alapismeretek tantárgy általános jellemzése A tantárgy funkciója, hogy — komplex egységbe foglalja a közlekedésépítés alapozó ismereteit, — mélyítse el a közlekedésépítés — ezen belül az út- és vasútépítés — ismeretanyagát, — a kapcsolódó alapozó tantárgyak — talajmechanika, építőanyagok, statika — alkalmazását a közlekedésépítés alapismeretekbe, — tudatosítsa a tanulókban, hogy a közlekedésépítés az ország gazdasági életének alapfeltétele, — felkészítse a tanulókat a szakirányú továbbtanulásra, az érettségire épülő szakmai képzésre. A tantárgy oktatásának célja: — ismertesse meg a közlekedésépítés gazdaságos, szakszerű út- és vasútépítési és fenntartási részmunkafolyamatokat, — sajátítsa el a közlekedésépítésnél alkalmazott építőanyagok minőségi előírásainak ellenőrzését, — fejlessze a tanulók logikai, számolási és műszaki feladatmegoldó képességeit, 2000/12. szám — bővítse a tanulók munkavédelmi és környezetvédelmi ismereteit, — tegye képessé a tanulókat a mérnöki képesítést nem igénylő tervezési, szerkesztési feladatok végzésére, a számítást megkönnyítő számítástechnikai programok alkamazására, — alakítson ki felelősségérzetet, önmaga, társai és a környezete iránt, — segítse a megújuló, újszerű technológiai folyamatokhoz való alkalmazkodást. A tantárgy sajátos pedagógiai feladatai: A tananyag feldolgozása során fel kell kelteni a tanulók közlekedésépítés iránti érdeklődését, majd el kell mélyíteni szakmaszeretetüket. A tantárgy ismeretanyagának elsajátításánál ki kell alakítani a műszaki életben elengedhetetlen pontosságot, igényességet és szakszerűséget. A szemléltetésnek elsődleges szerepet kell biztosítani a munkahely-látogatástól a videofilmekig. A tananyag jellemzői: A tantárgy tananyag tartalma felöleli a műszaki ábrázolás, az építőanyagok, a statika, a talajmechanika, az általános munka- és környezetvédelem alapvető ismereteit. A tantárgy tanítása során az ismeretnyújtó módszerek mellett, az ismeretszerző módszereknek az egyéni vagy csoportos feladatmegoldásoknak kell előtérbe kerülni.

Source: https://magyarkozlony.hu/hivatalos-lapok/08f1e1e199db9619090169d61d9384328c373f2f/dokumentumok/7c8150eb33a51ed224fb92a12b448b6525f81fe2/letoltes